Daniel Carr

Daniel Carr (sündinud 1. novembril 1991 Sherwood Parkis Alberta provintsis) on Kanada jäähokimängija, kes mängib Šveitsi kõrgliiga klubis HC Lugano ründajana vasakäärel.

Noorena mängis ta Alberta Junior Hockey League'is ja British Columbia Hockey League'is. Aastatel 2010–2014 kuulus ta Union College'i jäähokimeeskonda. 2014. aastal tuli ta Union College'iga üliõpilaste meistriks.

2014. aasta aprillis sõlmis ta kaheaastase lepingu NHL-i klubiga Montreal Canadiens. Pärast ühte hooaega American Hockey League'is (AHL) Canadiensi noorteklubis Hamilton Bulldogs debüteeris Carr NHL-is 29. novembril 2015 mängus Carolina Hurricanesi vastu. Carr sai selles mängus üheks vähestest mängijatest, kes on oma debüütmängus esimeses vahetuses esimese löögiga värava teinud."CANADIENS’ DANIEL CARR SCORES FIRST NHL GOAL ON FIRST SHOT OF FIRST SHIFT IN FIRST GAME". thehockeynews.com. 5.12.2015. Vaadatud 10.2.2022 Hooajal 2015–16 sai Carr NHL-is 23 mänguga kirja kuus väravat ja kolm väravasöötu. 2016. aasta juulis sõlmis ta Canadiensiga uue lepingu. Tema resultatiivseim hooaeg NHL-is Canadiensis mängides oli 2017–18, mil ta lõi kuus väravat ja andis kümme väravasöötu. NHL-is on ta mänginud veel Vegas Golden Knightsi (hooajal 2018–19), Nashville Predatorsi (2019–20) ja Washington Capitalsi meeskonnas (2020–21). 

Hooajal 2018–19 mängis Carr põhiliselt AHL-is Chicago Wolvesi meeskonnas, saades kirja 30 + 41. Ta pälvis samal hooajal liiga väärtuslikumale mängijale antava Les Cunningham Awardi ning valiti lisaks liiga sümboolsesse koosseisu ja AHL-i tähtede mängule.https://www.eliteprospects.com/player/39435/daniel-carr (vaadatud 10.2.2022)

2021. aasta juulis sõlmis ta üheaastase lepingu Luganoga."Daniel Carr comes home". HC Lugano. 5.7.2021. Vaadatud 10.2.2022)

Kanada jäähokikoondise koosseisus osales Carr 2022. aasta taliolümpiamängudel.

 Viited 


 Välislingid 
 Daniel Carr NHL.com lehel
 Daniel Carr hockeydb.com lehel

Kategooria:Kanada jäähokimängijad
Kategooria:Montreal Canadiensi mängijad
Kategooria:Vegas Golden Knightsi mängijad
Kategooria:Nashville Predatorsi mängijad
Kategooria:Washington Capitalsi mängijad
Kategooria:Sündinud 1991